****

**Bérleti szerződés K**

**Szerződés szám:**

**Fogyasztó hely kód:**

**Partner kód:**

mely létrejött egyrészről ………………………………………………………………….név

cégjegyzékszám: ……………………………………………………………………………….

adószám: ……………………………………………………………………………………….

képviselő neve: ………………………………………………………………………………...

**………………………………………………………………………………………....** székhely alatti gazdálkodó szervezet /Ptk. 685. § c) pont /, mint Bérbevevő,

másrészről az **Duna-Tisza közi Hulladékgazdálkodási Nonprofit Kft.** (székhely: 6000 Kecskemét, Kisfái 248 0737/12 hrsz., Pest Megyei Bíróság, mint Cégbíróság Cg.:03-09-131340, adószám:12564392-2-03, képv.: Agatics Roland Ügyvezető), mint **Szolgáltató** között az alulírott helyen és időben, az alábbiak szerint:

**1./ Bérbeadó** bérbe adja a tulajdonát képező **….** db **………...** liter térfogatú hulladékgyűjtő edényt, melyet **Bérbevevő** ezennel bérbe vesz **………** tól határozatlan időre, az alábbi helyen: **…………………………………………………………………..** Felek megállapodnak abban, hogy **Bérbevevő** a hulladékgyűjtő edényben csak települési szilárd hulladékot jogosult ideiglenesen, az elszállításig tárolni, és ennek kapcsán köteles betartani a hulladék gyűjtésével, tárolásával és elszállításával kapcsolatos vonatkozó jogszabályi rendelkezéseket, és viseli az azok megsértéséből eredő esetleges következményeket, károkat.

**2./** Szerződő felek megállapodnak abban, hogy **Bérbevevő** ………………… Ft/hó + ÁFA bérleti díjat köteles megfizetni Bérbeadónak minden tárgyhó utolsó napjáig , a **Bérbeadó** által kibocsátott számla alapján és szerint. Szerződő felek megállapodnak abban, hogy ezen bérleti díj, a tárgyévet követő, minden évben január 1. napjától emelkedik a KSH által közölt, hivatalos éves infláció mértékével, és **Bérbeadó** ennek alapján jogosult a számlát kibocsátani, **Bérbevevő** pedig kötelezettséget vállal annak megfizetésére. **Bérbeadó**, miután megismerte a hivatalos adatokat a helyi sajtó útján, és saját ügyfélszolgálatán kifüggesztett hirdetmény útján tájékoztatja **Bérbevevőt** a hivatalos infláció mértékéről. Szerződő felek megállapodnak abban, hogy amennyiben a **Bérbevevő** a bérleti díjat határidőre nem fizeti meg és a **Bérbeadó** által írásban közölt - a jogkövetkezményekre is utaló - felszólításban foglalt határidőre sem teljesít, úgy **Bérbeadót** megilleti jelen szerződés azonnali hatályú felmondásának joga. (rendkívüli felmondás)

**3./** **Bérbeadó** szavatol azért, hogy a bérlet tárgya a bérleti szerződés időtartama alatt alkalmas a rendeltetésszerű használatra.

**4./** **Bérbevevő** köteles a bérelt tárgyat rendeltetésszerűen használni, állagát megóvni. **Bérbevevő** felel minden olyan kárért, amely a bérelt tárgy rendeltetésellenes használatból, megrongálódásából, megsemmisüléséből, és elveszéséből ered.

**5./** **Bérbevevő** a bérelt tárgyat/tárgyakat további bérletbe nem adhatja, használatukat másnak át nem engedheti.

**6./** **Bérbeadó** jogosult a rendeltetésszerű, és szerződésszerű használatot ellenőrizni, **Bérbevevő** köteles az ellenőrzést lehetővé tenni és segíteni.

**7./** Jelen szerződést bármely fél 30 napos határidővel írásban, a másik féllel közölt egyoldalú nyilatkozatával, rendes felmondással, indoklási kötelezettség nélkül felmondhatja. A felmondás folytán a szerződés a közölt határidővel megszűnik. Rendkívüli, azonnali hatályú felmondás illeti meg a **Bérbeadót**, ha **Bérbevevő** a jelen szerződésben foglalt kötelezettségeit jelentősen, súlyos mértékben megszegi, így pl. a bérelt tárgyakat a szerződéstől eltérően használja, rongálja, **Bérbeadót** ellenőrzési jogának gyakorlásában akadályozza, ill. fenti módon a bérleti díjat felszólítás esetén sem fizeti meg, stb. A jelen bérleti szerződés megszűnését követően haladéktalanul köteles a **Bérbevevő** a bérlet tárgyát a **Bérbeadónak** az általa kijelölt helyen, tisztán, rendeltetésszerű használatra alkalmas állapotban birtokába bocsátani.

**8./** Felek a jelen szerződésből netán eredhető viták elintézésére kikötik a Ceglédi Járásbíróság kizárólagos illetékességét.

**9./** Szerződő felek a jelen szerződést elolvasás után, mint akaratukkal mindenben egyezőt jóváhagyólag írták alá.

Cegléd,………………………….

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

DTkH Nonprofit Kft. Bérbevevő